**AKCINĖ BENDROVĖ „VIA LIETUVA“**

|  |  |  |
| --- | --- | --- |
| Tiekėjams | 2025-09-10 Nr. 2025-SD-621 |  |
|  | Į \_\_\_\_\_\_\_\_ | Nr. \_\_\_\_\_\_\_ |

**DĖL SUPAPRASTINTO ATVIRO KONKURSO BŪDU VYKDOMO VIEŠOJO PIRKIMO ,,VALSTYBINĖS REIKŠMĖS KRAŠTO KELIO 133 MERKINĖ**–**LIEPALINGIS 11,201 KM VIAKUKO REKONSTRAVIMAS (PROJEKTAVIMAS IR STATYBA)‘‘**

Akcinė bendrovė „Via Lietuva“ gavo tiekėjų klausimų dėl supaprastinto atviro konkurso būdu vykdomo viešojo pirkimo ,,Valstybinės reikšmės krašto kelio Nr. 133 Merkinė–Liepalingis 11,201 km viaduko rekonstravimas (projektavimas ir statyba)‘‘ (pirkimo ID: 4276449) ir teikia atsakymus į juos.

**1 klausimas.**

Prašome pateikti rekonstruojamo statinio techninį pasą, kadastro bylą bei nurodyti statinio pagrindines charakteristikas.

**Atsakymas.**

Teikiame viaduko pasą (*pdf*) ir kelio kadastrinius matavimus (*dwg*). Viaduko pločio gabaritas nustatomas pagal valstybinės reikšmės krašto kelio III kelio kategorijai keliamus reikalavimus. Viaduko patiltės gabaritas turi tenkinti minimalius aukščio ir pločio gabaritų reikalavimus, keliamus praleidžiant Iv kategorijos vietinės reikšmės kelią. Kelio sprendiniai suvedami su esamo kelio pločiais, aukščiais ir kt. Rekonstravimo sprendiniai numatomi ne trupesniame kaip 250 m ilgio kelio ruože (įskaitant ir viaduko ilgį).

**2 klausimas.**

Prašome nurodyti, kurie viaduko elementai privalės būti apsaugoti atmosferos poveikiui atspariomis dangomis (hidrofobizavimas, plėvelių tipo dangos ar kitos).

**Atsakymas.**

Viaduko gruntu užpilamos konstrukcijos dengiamos apsaugine hidroizoliacine danga, visi matomi atramų ir perdangos paviršiai dengiami apsaugine danga.

**3 klausimas.**

Prašome patvirtinti, kad viaduko šalitilčių platinimas perspektyviniam pėsčiųjų ir dviratininkų eismui nėra numatomas, arba prašome konkrečiai nurodyti, kokio pločio šalitilčiai turi būti įrengti ant viaduk o.

**Atsakymai.**

Šalitilčių įrengimas nenumatomas.Viaduko kraštuose įrengiami atitvarų blokai ir atitvarai.

**4 klausimas.**

Prašome patikslinti, ar Tiekėjas turi įvertinti esamo kelio Nr.133 sankasos platinimą, siekiant sklandžiai sujungti viaduko šalitilčius su keliu?

**Atsakymas.**

Šalitilčių įrengimas nenumatomas.

**5 klausimas.**

Prašome patikslinti, ar tiekėjas turi įvertinti dangas pėstiesiems viaduko šalitilčių sujungimui su keliu Nr.133 ? Jei taip, tuomet prašome nurodyti bendrą pėsčiųjų dangų ilgį kelyje Nr.133.

**Atsakymas.**

Šalitilčių įrengimas nenumatomas.

**6 klausimas.**

Prašome patikslinti, kokį vietinio kelio ruožo ilgį (kurį kerta rekonstruojamas viadukas) tiekėjas turi rekonstruoti, kadangi vietinis kelias yra žole apaugęs gruntkelis be žvyro dangos.

**Atsakymas.**

Žvyro dangos įrengimas vietinės reikšmės kelyje turi būti numatytas valstybinės reikšmės kelio sklypo ribose, o už kelio sklypo ribų numatomas suvedimas su esamu keliu.

**7 klausimas.**

Prašome patikslinti, ar tiekėjas turi įsivertinti apžiūros laiptų įrengimą? Jei taip, tai kiek laiptų komplektų (1 ar 2)?

**Atsakymas.**

Techninių šlaitinių laiptų įrengimo poreikis turi būti vertinamas pagal TR 2.01:2019 „Automobilių kelių ir geležinkelio tiltų ir tunelių projektavimas“ reikalavimus.

**8 klausimas.**

Pirkime pateiktų Techninių Specifikacijų 3.30 punktas aprašo Statybos skaičiuojamosios kainos nustatymo tvarką. Pirkime kartu perkami projektavimo bei rangos darbai, o skaičiuojamosios kainos nustatymas netenka prasmės bei prailgina pačio projekto parengimo bei tvirtinimo laiką, kadangi darbų kaina fiksuojama sutartyje, o Tiekėjo parengtas įkainotas darbų kiekių žiniaraštis Excel formatu pagal projekto techninius sprendinius neatitiks skaičiuojamosios kainos. Prašome išbraukti šį Techninių Specifikacijų punktą arba pagrįsti jo reikalingumą.

**Atsakymas.**

Tiekėjas, rengdamas projektą, privalo numatyti visų Techninėje specifikacijoje nurodytų dalių parengimą. Techninė specifikacija nebus tikslinama.

PRIDEDAMA. 1 *pdf* formato ir 1 dwg formato failas.

Infrastruktūros projektų skyriaus

Komandos vadovas Ernestas Serkevičius

Antanas Narbutas, antanas.narbutas@vialietuva.lt